text: Laver indspark i valgkampen
  14 oktober 2013 kl. 13.54
  DBU Jylland - tidligere JBU - har lavet et indspark til kommunalvalget. Unionen har rangeret alle jyske kommuners rammer for breddefodbolden. Tønder Kommune får en flot tredjeplads.
  - Vi håber, at undersøgelserne kan bruges som værktøj til at få en konstruktiv debat i gang op til kommunalvalget, siger Bent Clausen, formand for DBU Jylland. Derudover ønsker vi, at materialet hjælper med til at skabe en positiv faglig dialog mellem klub og kommune i fremtiden. Samt at synliggøre gode eksempler, som forhåbentlig kan være med til at inspirere nogle kommuner til at udvikle samarbejdet med klubberne .
  
  Sådan ligger de
  Tønder kommer ind på en flot 3.plads af de 42 jyske kommuner. Kun overgået af Viborg og Lemvig.
  Varde Kommune når lige akkurat med i Top-10, mens Hedensted og Esbjerg er henholdsvis nr. 13 og 15.
  De øvrige kommuners placering er følgende:
  17 Aabenraa
  19 Kolding
  21 Vejen
  26 Vejle
  27 Horsens
  29 Haderslev
  30 Billund
  31 Fanø
  33 Fredericia
  38 Sønderborg.
  
  Fire kriterier
  Projektet Årets Jyske Fodboldkommune tager afsæt i fire individuelle undersøgelser, som sammenføres i en endelig rangering af samtlige 42 jyske fodboldkommuner.
  De fire undersøgelser er:
  1. Antal fodboldbaner i kommunen i forhold til fodboldspillere
  2. Andel af fodboldspillere i forhold til indbyggere
  3. Tilskudsordninger i kommunen
  4. Frivilliges tilfredshed med det kommunale samarbejde
  
  Mest tilfredse i Horsens
  I antal fodboldbaner ligger Tønder og Hedensted i Top 10. På tilskudssiden ligger Esbjerg helt i top på en tredjeplads, lige foran Fanø og Tønder.
  Horsens topper undersøgelsen af de frivilliges tilfredshed med det kommunale samarbejde- med Kolding på fjerdepladsen. Også Aabenraa er med i Top-10.
  Sådan er undersøgelsen lavet:
  De fire undersøgelsesområder er bestemt af en fokusgruppe blandt jyske fodboldformænd samt en arbejdsgruppe under DBU Jylland med udgangspunkt i indsamlede input og idéer fra jyske fodboldfrivillige.Undersøgelserne er udarbejdet med udgangspunkt i materiale indsendt af kommunerne, officiel statistik og et spørgeskema besvaret af jyske fodboldformænd.I de forskellige undersøgelseskategorier får kommunerne en specifik score på baggrund af de indhentede data.Kommunerne rangeres herefter indbyrdes ift. scorens værdi. Scorer flere kommuner samme værdi i en kategori, opnår de samme placering svarende til den bedst mulige.Du kan se den fulde rangering af samtlige undersøgelser i notatet, Rangering: Årets Jyske Fodboldkommune 2013.
  Årets fodboldkommune
  